Copa América 1987.
Copa América 1987. je bilo 33. kontinentalno nogometno takmičenje Južne Amerike. Prvenstvo je ovog puta imalo fiksnog domaćina za razliku od prethodna tri koja su se igrala na području cijelog kontinenta i igrao se u Argentini od 27. juna do 12. jula 1987. godine. Na turniru su učestvovale sve članice CONMEBOL-a. Urugvaj kao aktuelni prvak nije igrao grupnu fazu nego je odmah bio uključen u polufinale takmičenja. Na kraju šampionata Urugvaj je 13. put u svojoj historiji osvojio šampionsku titulu. Drugo mjesto je osvojio Čile a treće Kolumbija. Arnoldo Iguarán, reprezentativac Kolumbije je bio najbolji strijelac prvenstva sa četiri postignuta gola.